Ֆրեզնոյի քիթ-կոկորդ-ականջաբան, լապարոսկոպիկ վիրաբույժ, թերապևտ, օպտոմետրիստ, նեոնատոլոգ, մանկաբարձ-գինեկոլոգ, մանկական վիրաբույժ, էնդոկրինոլոգ, ուրոլոգ, նեոնատոլոգ, մանկաբույժ և ատամնաբույժ մասնագետները հատուկ առաքելությամբ են Արցախում։ Նրանք նպատակադրվել են հնարավորինս օգնել արցախահայությանը ժամանակակից բուժօգնության, վիրահատական միջամտությունների և դրանց հետ կապված սարքավորումների կիրառման հարցերում։ Կ. Աթայանի պարզաբանմամբ՝ բժիշկների խմբի կողմից կատարված լուրջ վիրահատությունները տեղի բուժհաստատություններում իրականացվեցին առաջին անգամ։ Այդ ամենին զուգահեռ, ամերիկացի որոշ բժիշկներ Ասկերանի շրջանային հիվանդանոցում կազմակերպեցին ՙԲաց դռների օր՚, որի շրջանակներում մանկաբույժի և թերապևտի կողմից բնակիչները ստացան խորհրդատվություններ ու անհրաժեշտ ցուցումներ։